काश्मिराव , सेप्तेम्बर 19 : जम्मु आरो काश्मिरनि पालवामा जिल्लानि काकपारा रेल स्तेसननि साखाथिआव थानाय Central Reserve Police Force ( CRPF  ) नि बादायाव उटकारि हान्जाया आखायजों ग्रेनेट बमा खुबैनानै गोख्रोंयै बादानि फार्से गावग्लुंहरो । फार्सेथिं बादायाव गावग्लुंहरनाय समावनो CRPF नि सोद्रोमाफोरा फिन्नाय बादियै समान समान गोख्रोङैनो उटकारिफोरनि फार्से गुलिखौ हगार हरो जाहोनाव उटकारिफोरा जायगानिफ्राय खारलांनो गोनां जायो । बे जाथायाव जेबो जखम आरो खहा जायाखै होन्ना खौरां मोन्नाय जायो । बेबादिनो पलवामा जिल्लायाव थानाय नेवार ओनसोलाव गुबुन मोनसे CRPF नि बादायाव 18 सेप्तेम्बराव उटकारिफोरनि गाग्लोबनायाव सासे CRPF नि सोद्रोमाया जखम जादोंमोन होन्ना खौरां मोनबावनाय जायो । 
जम्मु आरो काश्मिराव उटकारि हान्जाया CRPF रैखाथि हान्जानि बादाखौ गाग्लोबदों आरो ग्रेनेट बमाजों खुबैदों